Ταμίρ Μπλατ

Ο **Ταμίρ Μπλατ** (Νετάνια, 4 Μαΐου 1997) είναι Ισραηλινός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη Μακάμπι Τελ Αβίβ. Είναι γιος του πρώην καλαθοσφαιριστή και προπονητή, Ντέιβιντ Μπλατ.

## Πρώτα χρόνια
Ο Μπλατ γεννήθηκε στη Νετάνια του Ισραήλ. Πατέρας του είναι ο πρώην καλαθοσφαιριστής και προπονητής Ντέιβιντ Μπλατ. Έπαιξε για την ομάδα νέων της Χάποελ Λεβ Χασαρόν, όπου οδήγησε την ομάδα του να κερδίσει το Κύπελλο Ισραήλ το 2012, μαζί με τον συμπαίκτη του Ρουά Χιούμπερ. Τον Ιούλιο του 2012, ο Μπλατ εντάχθηκε στην ακαδημία νέων του Ινστιτούτου Γουίνγκεϊτ.

## Επαγγελματική σταδιοδρομία

### Χάποελ Τελ Αβίβ (2014–2017)
Στις 27 Αυγούστου 2014, ο Μπλατ ξεκίνησε την επαγγελματική του σταδιοδρομία με τη Χάποελ Τελ Αβίβ, υπογράφοντας τετραετές συμβόλαιο. Στην πρώτη του χρονιά με τη Χάποελ, ο Μπλατ δόθηκε δανεικός στην Ραμάτ Χασαρόν της 2ης Ισραήλ, όπου είχε μέσο όρο 9.7 πόντους, 4.1 ασίστ και 2,5 ριμπάουντ ανά παιχνίδι.

Στην τρίτη του χρονιά με τη Χάποελ, ο Μπλατ έκανε μία σημαντική πολύ καλή χρονιά με 7.4 πόντους, 5.4 ασίστ και 2.2 ριμπάουντ κατά μέσο όρο ανά παιχνίδι, κερδίζοντας μία θέση στην αρχική ενδεκάδα της Χάποελ. Στις 18 Απριλίου 2017, ο Μπλατ συμμετείχε στον αγώνα All-Star του Ισραηλινού Πρωταθλήματος του 2017.

### Χάποελ Χολόν (2017–2018)
Στις 13 Ιουλίου 2017, ο Μπλατ υπέγραψε διετές συμβόλαιο με τη Χάποελ Χολόν. Στις 12 Νοεμβρίου 2017, σημείωσε 22 πόντους (ρεκόρ καριέρας μέχρι τότε), πετυχαίνοντας 6 στα 10 τρίποντα, μαζί με πέντε ριμπάουντ και πέντε ασίστ σε μία νίκη με 104–74 επί της Μακάμπι Ρισόν ΛεΖιόν. Στις 5 Δεκεμβρίου 2017, σημείωσε ένα νταμπλ-νταμπλ με 13 ασίστ και 12 πόντους στη νίκη με 94–90 επί της Όλντενμπουργκ. Στη συνέχεια αναδείχθηκε στην ομάδα της εβδομάδας στο Champions League.

Ο Μπλατ βοήθησε την Χολόν να κερδίσει το Κύπελλο Ισραήλ του 2018, καθώς και να φτάσει στον τελικό του Ισραηλινού Πρωταθλήματος το 2018. Σε 54 παιχνίδια που έπαιξε κατά τη διάρκεια της περιόδου 2017–18 (που έπαιξε στο Ισραηλινό Πρωτάθλημα και στο Champions League), είχε μέσο όρο 6.4 πόντους και 4.6 ασίστ ανά παιχνίδι.

### Χάποελ Ιερουσαλήμ (2018–2021)
Στις 4 Ιουλίου 2018, υπέγραψε διετές συμβόλαιο με τη Χάποελ Ιερουσαλήμ, ενώνοντάς τον με τον πρώην προπονητή του, Όντεντ Κάτας. Στις 26 Δεκεμβρίου 2018, ο Μπλατ σημείωσε 21 πόντους (ρεκόρ σεζόν), πετυχαίνοντας 6 στα 13 σουτ εντός πεδιάς σε μία νίκη με 94–74 επί της πρώην ομάδας του Χάποελ Χολόν. Στις 4 Μαΐου 2019, ο Μπλατ ανακηρύχθηκε ο καλύτερος νεαρός παίκτης του Champions League. Την σεζόν 2019-20, είχε 10 πόντους, 1.8 ριμπάουντ και 5.8 ασίστ μέσο όρο με 42.8% στα τρίποντα σε 23.5 λεπτά συμμετοχής στο πρωτάθλημα του Ισραήλ. 

### Άλμπα Βερολίνου (2020–2023)
Στις 7 Αυγούστου 2020, υπέγραψε με την Άλμπα Βερολίνου του Πρωταθλήματος Γερμανίας, αλλά παρέμεινε ως δανεικός στην Χάποελ Ιερουσαλήμ. Τη σεζόν 2022-23, είχε κατά μέσο όρο στην Ευρωλίγκα, 7.8 πόντους, 4.6 ασίστ και 1.2 ριμπάουντ, ενώ στο γερμανικό πρωτάθλημα μέτρησε 6.9 πόντους, 5.4 ασίστ και 1.5 ριμπάουντ.

### Μακάμπι Τελ Αβίβ (2023–σήμερα)
Στις 17 Ιουλίου 2023, ανακοινώθηκε από την Μακάμπι Τελ Αβίβ με συμβόλαιο μέχρι το 2025. Στις 17 Ιουνίου 2024, κατέκτησε το Πρωτάθλημα Ισραήλ, νικώντας στη σειρά των τελικών την Χάποελ Τελ Αβίβ 2-1. Τη σεζόν 2023-24, είχε 8.9 πόντους, 2.2 ριμπάουντ και 6.3 ασίστ μέσο όρο σε 22 λεπτά στο Πρωτάθλημα του Ισραήλ και 7 πόντους, 1.5 ριμπάουντ και 4.8 ασίστ μέσο όρο σε 39.3% στα τρίποντα σε 19 λεπτά συμμετοχής στην Ευρωλίγκα. Στις 4 Αυγούστου, έγινε επέκταση του συμβολαίου του μέχρι το 2026. Στις 3 Οκτωβρίου 2024 κόντρα στην Βιλερμπάν, σημείωσε double-double με 21 πόντους (4/5 δίποντα, 4/4 τρίποντα, 1/1 βολή) και 12 ασίστ. Ακόμα, η στατιστική του έγραψε 2 ριμπάουντ, 1 κλέψιμο και 2 λάθη σε 28'51" συμμετοχής για 36 μονάδες στην αξιολόγηση και έτσι αναδείχτηκε MVP της 1ης αγωνιστικής στην Ευρωλίγκα. Στις 13 Φεβρουαρίου 2025, κατέκτησε το Κύπελλο Ισραήλ, επικρατώντας στον τελικό επί της Χάποελ Ιερουσαλήμ με 87-72. Στις 19 Φεβρουαρίου 2025, η Μακάμπι Τελ Αβίβ κατέκτησε το Κύπελλο Ισραήλ για δεύτερη συνεχόμενη χρονιά, επικρατώντας της Μπνέι Ερτζλίγια στον τελικό με 109-90 με τον ίδιο να έχει να έχει 14 πόντους και 8 ασίστ.

## Εθνική ομάδα
δεξιά|μικρογραφία| Ο Μπλατ με την ομάδα Νέων Ανδρών του Ισραήλ τον Μάρτιο του 2017.

### Μικρές εθνικές ομάδες του Ισραήλ
Ο Μπλατ ήταν μέλος των εθνικών ομάδων του Ισραήλ Κ-16, Κ-18 και Κ-20.

Τον Ιούλιο του 2015, βοήθησε την εθνική ομάδα εφήβων του Ισραήλ να φτάσει στον τελικό του Ευρωπαϊκού Πρωταθλήματος της FIBA του 2015 (2η Κατηγορία), όπου τελικά έχασε από τη Σουηδία και κέρδισε το ασημένιο μετάλλιο. Ο Μπλατ είχε κατά μέσο όρο 9.4 πόντους, 4.1 ριμπάουντ και 4.8 ασίστ ανά αγώνα.

Στις 18 Σεπτεμβρίου 2015, ο Μπλατ συμμετείχε στον Ευρωπαϊκό αγώνα της FIBA U-18 All-Star στη Γαλλία, καταγράφοντας έξι πόντους και έξι ασίστ. 

Τον Ιούλιο του 2017, ο Μπλατ οδήγησε την εθνική ομάδα νέων ανδρών του Ισραήλ για να φτάσει στον τελικό του Ευρωπαϊκού Πρωταθλήματος Νέων Ανδρών της FIBA του 2017, όπου τελικά έχασε από την Ελλάδα. Ο Μπλατ σημείωσε την υψηλότερη επίδοση όλων των εποχών στο Ευρωπαϊκό Πρωτάθλημα Νέων Ανδρών της FIBA σε ασίστ ανά αγώνα με 10.1 και είχε επίσης μέσο όρο 16 πόντους, 4.6 ριμπάουντ και 1.3 κλεψίματα ανά παιχνίδι. Ο Μπλατ κέρδισε μία θέση στην καλύτερη ομάδα όλου του τουρνουά. 

### Εθνική ομάδα ανδρών Ισραήλ
Ο Μπλατ είναι μέλος της εθνικής ομάδας καλαθοσφαίρισης του Ισραήλ. Στις 24 Νοεμβρίου 2017, έκανε την πρώτη του εμφάνιση για την ανδρική ομάδα στον αγώνα προκριματικών του Παγκοσμίου Κυπέλλου Καλαθοσφαίρισης της FIBA του 2019 απέναντι στην Εσθονία, καταγράφοντας 9 πόντους και 3 ασίστ ερχόμενος από τον πάγκο.

## Τίτλοι-Διακρίσεις

### Συλλογικοί

#### Χάποελ Χολόν

* Κύπελλο Ισραήλ (2018)

#### Χάποελ Ιερουσαλήμ

* 2x Κύπελλο Ισραήλ (2019, 2020)
* Λιγκ Καπ Ισραήλ (2019)

#### Άλμπα Βερολίνου

* Πρωτάθλημα Γερμανίας (2022)

#### [[Μακάμπι Τελ Αβίβ (καλαθοσφαίριση)|Μακάμπι Τελ Αβίβ]]

* Πρωτάθλημα Ισραήλ (2024)
* 2x Κύπελλο Ισραήλ (2025, 2026)

### Ατομικοί

* MVP της αγωνιστικής στην Ευρωλίγκα: (1η αγωνιστική 2024/25)
* Καλύτερος νέος παίκτης στο Μπάσκετμπολ Τσάμπιονς Λιγκ (2019)
* 3x Ισραηλινό All Star Game (2017, 2018, 2019)
* Πρώτος στις ασίστ στο Πρωτάθλημα Ισραήλ (2021)

## Προσωπική ζωή
Ο πατέρας του Μπλατ, Ντέιβιντ, είναι πρώην επαγγελματίας καλαθοσφαιριστής και προπονητής. Ο ξάδερφός του, Γκόλαν Γκατ, είναι σημερινός επαγγελματίας μπασκετμπολίστας της Ιρόνι Νες Ζιόνα.

## Παραπομπές


## Εξωτερικοί σύνδεσμοι
* Προφίλ στο RealGM
* Προφίλ στην FIBA

Κατηγορία:Ισραηλινοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ισραήλ
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Χαποέλ Τελ Αβίβ Μ.Κ.
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Μακάμπι Τελ Αβίβ